ธปท.แนะแก้หนี้นอกระบบไม่ควรใช้วิธีปล่อยกู้ดอกต่ำ
ธปท.แนะแก้ปัญหาหนี้นอกระบบไม่ควรใช้วิธีกู้เงินดอกเบี้ยต่ำในระบบมาใช้หนี้ดอกเบี้ยแพงนอกระบบ
16 ต.ค. 2557

ธปท.แนะแก้ปัญหาหนี้นอกระบบไม่ควรใช้วิธีกู้เงินดอกเบี้ยต่ำในระบบมาใช้หนี้ดอกเบี้ยแพงนอกระบบ
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวเปิดงานสัมมนาประจำปี2557 “มิติใหม่ของภาคการเงิน เพื่อการเติบโตอย่างยั่งยืน” (Rethinking Finance for Sustainable Growth) ว่า การแก้ไขปัญหาหนี้นอกระบบที่มีกรณีคนมาเผาตัวหน้าทำเนียบรัฐบาลอย่างนางสังเวียน รักษาเพ็ชร ชาวจังหวัดลพบุรี นั้น ยอมรับว่าคงต้องเป็นปัญหาหนักหนาสาหัสในชีวิตของคน เพราะการที่ยอดหนี้ 4 แสนบาทเพิ่มเป็น 1.5 ล้านบาทก็ถือว่าดอกเบี้ยคงแพง ถึงได้ทำให้ต้องมาเผาตัวอย่างเช่นนั้น แต่ว่าการแก้ไขปัญหาหนี้นอกระบบคงไม่สามารถใช้การให้กู้หนี้ในระบบที่ดอกเบี้ยถูกกว่าไปใช้หนี้นอกระบบ หรือการแก้หนี้ด้วยหนี้มาช่วยได้
“ถ้าช่วยด้วยการแก้หนี้ด้วยหนี้คงเป็นการแก้ไขปัญหาที่ปลายเหตุ แต่การแก้ปัญหาที่ยั่งยืนควรแก้ด้วยการเพิ่มรายได้ให้มากกว่า เพราะถ้าทุกคนรู้จักแบ่งรายได้ก็ไม่ต้องแบกหนี้ ซึ่งเป็นปัญหาที่ต้องช่วยกันดูแล”นายประสารกล่าว
นายประสาร กล่าวว่า โจทย์ใหญ่ในขณะนี้เกี่ยวเนื่องกับโครงสร้างพื้นฐานของเศรษฐกิจและส่งผลโดยตรงต่อระดับความเป็นอยู่ของประชำชน ดังนั้น งานสัมมนาวิชาการในปีนี้จึงเป็นการต่อยอดจากหัวข้อปีที่แล้วที่พูดถึงเรื่องเศรษฐกิจขยายตัวชะลอลง โดยจะเน้นเรื่องบทบาทของภาคการเงินในการที่จะช่วยให้ประเทศไทยสามารถก้าวข้ามอุปสรรคต่างๆ ไปสู่มิติใหม่ของ
อย่างไรก็ดี ในเรื่องหนี้ครัวเรือนต่อผลิตภัณฑ์มวลรวมในประเทศ(จีดีพี)ที่ปรับขึ้นมาอยู่ที่ 83% ในช่วงนี้ที่สะท้อนความเปราะบางทางการเงินมากน้อยเพียงใดนั้น ยืนยันว่าระดับหนี้ไม่สูงถึงระดับที่จะกระทบต่อเสถียรภาพเศรษฐกิจโดยรวมต่ออย่างไร แต่ธปท.ก็ยังติดตามดูต่อไป จากที่ติดตามดูเรื่องนี้อย่างใกล้ชิดมาแล้วมากกว่า 2 ปีที่ผ่านมา